**Matthias Plachta** (s. 16. toukokuuta 1991 Freiburg, Saksa) on saksalainen jääkiekkoilija, joka pelaa DEL-joukkue Adler Mannheimissa. Hän on pelipaikaltaan vasen laitahyökkääjä, mutta osaa pelata myös keskellä.

Ura
---

### Seuraura

Plachta pelasi kaudella 2005–2006 Schwenninger ERC:n C-nuorissa, jonka jälkeen hän siirtyi kaudeksi 2006–2007 Jungadler Mannheimiin pelaamaan Deutsche Nachwuchsligaa. Placha voitti sarjan mestaruuden vuosina 2008 ja 2009. Jälkimmäisellä kaudellaan 2008–2009 hän debytoi myös miesten peleissä pelattuaan 2. Bundesligan Heilbronner Falkenissa kymmenen runkosarja- ja kolme playoff-ottelua tehden yhden maalin. Plachta pelasi siellä suurimman osan seuraavasta kaudesta 2009–2010, jolloin hän pelasi myös kolme ensimmäistä DEL-otteluaan Adler Mannheimissa.

Varsinaisella DEL:n tulokaskaudellaan 2011–2012 Plachta teki 45 runkosarja- ja kuudessa playoff-ottelussa tehot 7+7=14. Marraskuussa 2010 hänen sopimustaan Adlerin kanssa jatkettiin kahdella vuodella kevääseen 2013. Kaudella 2012–2013 Plachta oli 12 osumallaan joukkueen kolmanneksi paras maalintekijä Frank Mauerin kanssa, jonka kanssa hän jakoi myös Adlerin sisäisen pistepörssivoiton kevään 2013 pudotuspeleissä tehoilla 2+2=4. Plachta edusti joukkuetta kauden aikana myös Spengler Cupissa. Huhtikuussa 2013 hän teki taas kaksivuotisen jatkosopimuksen Adlerin kanssa.

Kaudella 2014–2015 Plachta jakoi Adlerin sisäisen maalipörssin toisen sijan Jon Rheaultin kanssa ja sijoittui sisäisessä pistepörssissä kolmanneksi tehoilla 14+21=35. Joulukuussa 2014 hän teki joukkueen kanssa peräti viisivuotisen jatkosopimuksen kevääseen 2020 saakka. NHL-varaamaton Plachta teki kuitenkin jo toukokuussa 2015 vuoden mittaisen tulokassopimuksen Arizona Coyotesin kanssa. Kesken kauden 2015–2016, NHL:n siirtorakarajalla helmikuun 2016 lopulla seura kauppasi hänet ja kesän 2017 seitsemännen kierroksen varausvuoron Pittsburgh Penguinsiin vaihdossa Sergei Plotnikoviin. Plachta pelasi koko kauden AHL:ssä Springfield Falconsin ja Wilkes-Barre/Scranton Penguinsin joukkueeissa tehden 66 runkosarjaottelussa tehot 4+10=14 ja kymmenessä playoff-ottelussa tehot 1+1=2.

Plachta palasi kaudeksi 2016–2017 aiemman sopimuksensa mukaisesti kevääseen 2020 asti ulottuvalla sopimuksella Mannheimiin.

### Maajoukkueura

Plachta oli voittamassa olympiahopeaa Saksan maajoukkueessa Pyeongchangissa 2018. MM-kilpailuissa hän on pelannut 2014, 2015 ja 2017. Yhteensä hän on pelannut 38 A-maaottelua tehopistein 8+3=11. Plachta pelasi myös alle 20-vuotiaiden MM-kilpailuissa vuonna 2011 sekä I-divisioonan MM-kilpailuissa vuonna 2010, jolloin hän voitti A-lohkon kultaa ja jakoi tehoilla 2+5=7 Saksan sisäisen pistepörssin voiton Daniel Weißin kanssa.

Plachta pelasi myös alle 18-vuotiaiden MM-kilpailuissa vuonna 2009, jolloin hänet valittiin Saksan top-3-pelaajaksi. Plachta pelasi myös World U-17 Hockey Challengessa vuonna 2008.

Muuta
-----

Plachtan isä Jacek on entinen Puolan maajoukkuepelaaja ja joukkueen nykyinen päävalmentaja.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Heilbronner Falken | 2. BL | 10 | 0 | 0 | 0 | 2 | 3 | 1 | 0 | 1 | 0 | U18 | 6 | 3 | 2 | 5 | 6 |
| 2009–2010 | Heilbronner Falken | 2. BL | 43 | 6 | 8 | 14 | 59 | 6 | 0 | 0 | 0 | 2 | JMMd1 | 5 | 2 | 5 | 7 | 4 |
|  | Adler Mannheim | DEL | 3 | 0 | 0 | 0 | 0 | – | – | – | – | – |
| 2010–2011 | Heilbronner Falken | 2. BL | 4 | 1 | 2 | 3 | 4 | – | – | – | – | – | JMM | 6 | 1 | 1 | 2 | 16 |
|  | Adler Mannheim | DEL | 45 | 7 | 7 | 14 | 8 | 6 | 0 | 0 | 0 | 2 |
| 2011–2012 | Adler Mannheim | DEL | 49 | 4 | 3 | 7 | 32 | 14 | 0 | 1 | 1 | 6 |
| 2012–2013 | Adler Mannheim | DEL | 42 | 12 | 10 | 22 | 14 | 6 | 2 | 2 | 4 | 2 |
| 2013–2014 | Adler Mannheim | DEL | 45 | 4 | 8 | 12 | 38 | 3 | 0 | 0 | 0 | 2 | MM | 6 | 1 | 0 | 1 | 0 |
| 2014–2015 | Adler Mannheim | DEL | 47 | 14 | 21 | 35 | 73 | 15 | 5 | 4 | 9 | 6 | MM | 7 | 2 | 0 | 2 | 0 |
| 2015–2016 | Springfield Falcons | AHL | 46 | 2 | 5 | 7 | 16 | – | – | – | – | – |
|  | Wilkes-Barre/Scranton Penguins | AHL | 20 | 2 | 5 | 7 | 22 | 10 | 1 | 1 | 2 | 19 |
| 2016–2017 | Adler Mannheim | DEL | 35 | 14 | 15 | 29 | 24 | 7 | 6 | 1 | 7 | 12 | MM | 8 | 1 | 0 | 1 | 2 |
| 2017–2018 | Adler Mannheim | DEL | 52 | 12 | 21 | 33 | 56 | 9 | 2 | 3 | 5 | 31 | OK | 7 | 1 | 1 | 2 | 4 |
|  |  |  |  |  |  |  |  |  |  |  |  |  | MM | 7 | 0 | 5 | 5 | 4 |
| 2018–2019 | Adler Mannheim | DEL | 40 | 16 | 16 | 32 | 18 | 14 | 5 | 7 | 12 | 10 | MM | 8 | 2 | 3 | 5 | 0 |
| 2019–2020 | Adler Mannheim | DEL | 48 | 14 | 30 | 44 | 22 | – | – | – | – | – |
| 10 kautta | yhteensä | DEL | 406 | 97 | 131 | 228 | 285 | 74 | 20 | 18 | 38 | 71 |
| 1 kausi | yhteensä | AHL | 66 | 4 | 10 | 14 | 38 | 10 | 1 | 1 | 2 | 19 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Matthias Plachta**.
* Matthias Plachta The Internet Hockey Databasessa (englanniksi)
* Matthias Plachta *Elite Prospects*. Everysport Media Group AB.  (englanniksi)

### Viitteet

1. ↑  Matthias Plachta The Internet Hockey Databasessa (englanniksi)
2. 1 2 3 4 5  Matthias Plachta *Elite Prospects*. Everysport Media Group AB.  (englanniksi)
3. ↑  Adler verlängern Vertrag mit Matthias Plachta  10.11.2010. Die Adler Mannheim Eishockey Spielbetriebs GmbH.  Arkistoitu 1.6.2015. Viitattu 3.6.2015. (saksaksi)
4. ↑  Vertragsverlängerungen und Abgänge  12.4.2013. Die Adler Mannheim Eishockey Spielbetriebs GmbH.  Arkistoitu 1.6.2015. Viitattu 3.6.2015. (saksaksi)
5. ↑  Adler treiben Kaderplanungen für die Saison 2015/2016 voran  26.12.2014. Die Adler Mannheim Eishockey Spielbetriebs GmbH.  Arkistoitu 1.6.2015. Viitattu 3.6.2015. (saksaksi)
6. ↑  Coyotes Sign Plachta to Entry-Level Contract  28.5.2015. GLENDALE, ARIZONA:  Arizona Coyotes. Viitattu 3.6.2015. (englanniksi)
7. ↑  Arizona Coyotesille yllätyshankinta Saksasta *Jatkoaika.com*.  28.5.2015. Jatkoaika r.y. Viitattu 3.6.2015.
8. ↑  Penguins Acquire Forward Matthias Plachta and a 2017 Conditional Seventh-Round Draft Pick from the Arizona Coyotes in Exchange for Sergei Plotnikov  29.2.2016. Pittsburgh Penguins. Viitattu 2.7.2016. (englanniksi)
9. ↑  Katsomoon jumittunut venäläishyökkääjä treidattiin NHL:ssä  29.2.2016. SuomiKiekko. Viitattu 2.7.2016.
10. ↑  Matthias Plachta kehrt zurück  30.6.2016. Die Adler Mannheim Eishockey Spielbetriebs GmbH.  Arkistoitu 25.5.2016. Viitattu 2.7.2016. (saksaksi)